CELEX: 62017TN0211
Language: bg
Date: 2017-04-06 00:00:00
Title: Дело T-211/17: Жалба, подадена на 6 април 2017 г. — Amplexor Luxembourg/Комисия

3.7.2017   
            
            
               BG
            
            
               Официален вестник на Европейския съюз
            
            
               C 213/31
            
         Жалба, подадена на 6 април 2017 г. — Amplexor Luxembourg/Комисия
   (Дело T-211/17)
   (2017/C 213/42)
   Език на производството: френски
   
      Страни
   
   
      Жалбоподател: Amplexor Luxembourg Sàrl (Бертранж, Люксембург) (представител: J.-F. Steichen, avocat)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да приеме настоящата жалба за допустима от гледна точка на формалните изисквания;
            
         
               —
            
            
               да отмени по същество решението от 13 февруари 2017 г. на Службата за публикации на Европейския съюз;
            
         
               —
            
            
               вследствие на това да отмени обществена поръчка № 10651;
            
         
               —
            
            
               да осъди ответника да заплати всички разходи и съдебни разноски по настоящото производство;
            
         
               —
            
            
               да обяви, че жалбоподателят си запазва всички останали права, правни средства за защита и искове.
            
         
      Основания и основни доводи
   
   Настоящата жалба е насочена към отмяната на решението от 13 февруари 2017 г. на Службата за публикации на Европейския съюз в частта му, в която жалбоподателят е поставен на второ място в обществена поръчка № AO 10651 — Обработка на обявления за публикуване в Приложение към Официален вестник на Европейския съюз (OВ S) (ОВ 2016/S 143-258115)
   В подкрепа на жалбата си жалбоподателят излага две основания.
   
               1.
            
            
               Първото основание е изведено от нарушения на правилата и принципите на правото на Европейския съюз, доколкото Службата за публикации, като е предоставила на оферентите, които не са били съдоговорител на Службата към момента на подаване на офертите, възможността да се ползват от по-голямо по размер финансиране на разходите по поемане на поръчката, е нарушила явно принципа на равенство. Според жалбоподателя подобен начин на действие, освен че е твърде дискриминационен, сериозно нарушава същността и самите основни принципи на процедурите за възлагане на обществени поръчки.
            
         
               2.
            
            
               Второто основание е изведено от злоупотреба с власт.